
BENDROJI DALIS

1.1. Asmuo, nukentėjęs dėl nelaimingo atsitikimo darbe (jeigu jis pajėgia), ar matęs įvykį arba jo padarinius, privalo apie nelaimingą atsitikimą darbe nedelsdamas pranešti padalinio vadovui arba įmonės vadovui, įmonės darbuotojų saugos ir sveikatos tarnybai. Asmuo, matęs nelaimingą atsitikimą darbe arba jo padarinius, privalo nedelsdamas suteikti nukentėjusiajam pirmąją medicinos pagalbą.
1.2. Įmonės vadovas ar padalinio vadovas įmonėje, kurioje įvyko nelaimingas atsitikimas darbe, privalo darbo vietą ir įrenginių būklę iki nelaimingo atsitikimo darbe tyrimo pradžios išsaugoti tokius, kokie jie buvo nelaimingo atsitikimo darbe metu. Būtini pakeitimai gali būti daromi, jeigu jų nepadarius kiltų pavojus aplinkinių asmenų gyvybei ir sveikatai, tačiau visa tai, kas buvo iki pakeitimų, turi būti raštu ir grafiškai įforminta, nufotografuota ar nufilmuota.
1.3. Iki atvyks medicinos darbuotojai, svarbu tinkamai suteikti pirmąją pagalbą nukentėjusiajam. Todėl kiekvienam įmonės darbuotojui būtina žinoti pirmosios pagalbos suteikimo būdus.
1.4. Gelbėjimo tarnybos telefonas – 112.

II. BENDROSIOS PIRMOSIOS PAGALBOS TEIKIMO TAISYKLĖS 

2. 
2.1. Prieš pradėdamas teikti pirmąją pagalbą, būtina įvertina situaciją, galimus pavojus ir imtis visų įmanomų situaciją atitinkančių atsargumo priemonių. Jei situacija pavojinga Jūsų gyvybei, sveikatai teikti pirmąją pagalbą draudžiama.
2.2. Galimi tokie pavojingi aplinkos poveikiai:
2.2.1. sprogimas;
2.2.2. ugnis;
2.2.3. elektros poveikis;
2.2.4. kulkos;
2.2.5. dujos;
2.2.6. transporto eismas;
2.2.7. gilus vandens telkinio ugnas;
2.2.8. nuodingosios medžiagos;
2.2.9. degalai ir kt.
2.3. Imkitės priemonių pavojingai situacijai pakeisti (autoavarijos vietoje pastatykite įspėjamuosius ženklus, gesinkite gaisrą, išjunkite elektros srovę, naudokite apsaugos priemones ir t.t.) ir priklausomai nuo situacijos kvieskite pagalbą (darbuotojus, vadovą, greitąją medicinos pagalbą (toliau GMP), policiją, ugniagesius ir t.t.). Kviesdami praneškite:
2.3.1. kas atsitiko;
2.3.2. kur atsitiko;
2.3.3. kiek nukentėjusiųjų ir kokia jų būklė.
2.4. Kviečiant pagalbą telefonu nepadėkite ragelio pirmas, leiskite operatoriui ar asmeniui, kuriam skambinate viską išklausti.
2.5. Nenaudokite priemonių, kurios gali pabloginti nelaimingo atsitikimo situaciją (pvz., nejunkite elektros prietaisų, nedekite degtukų, jei aplinkoje yra sprogiųjų dujų mišinio - gamtinių dujų, benzino garų ir t.t.). 
2.6. Nebloginkite nukentėjusiojo būklės (pvz., netraukite jo iš sudaužyto transporto, jei įtariate, kad lūžęs stuburas). 
2.7. Išneškite nukentėjusįjį iš pavojingos aplinkos, nutraukite žalingą veiksnį. 
2.8. Pirmąją pagalbą teikite kuo skubiau. Stiprų kraujavimą stabdykite tuojau pat, nelaimingo atsitikimo vietoje. 
2.9. Jei nukentėjęs žmogus sužalotas keliose vietose ar keliais būdais, pirmąją pagalbą pradėkite nuo to sužalojimo, kuris pavojingiausias gyvybei (pvz., stipraus kraujavimo stabdymas).
2.10. Jei yra daug nukentėjusiųjų, pirmiausia pagalbą teikite tiems, kuriuos galima greičiausiai išgelbėti ir kurių gyvybei gresia didžiausias pavojus.
2.11. Pirmąją pagalbą teikite visą laiką, kol atvyks GMP. Nepalikite nukentėjusiojo be priežiūros.
2.12. Įmonės ar padalinio vadovas privalo užtikrinti GMP ir kitų tarnybų pasitikimą.
2.13. Skubus nukentėjusiojo transportavimas į gydymo įstaigą yra vienas svarbiausių pirmosios pagalbos elementų. 
2.14. Prieš pradedant gaivinti nukentėjusįjį, būtina patikrinti asmens sąmoningumą atsargiai jį pajudinant ir paklausiant „kaip jaučiatės?“ (1 pav.)
[image: ]
1 pav. nukentėjusiojo sąmoningumo patikrinimas

2.15. Jei nukentėjusysis sąmoningas:
2.16. nuraminkite jį;
2.17. stenkitės nejudinti, nebent jei jums ar nukentėjusiajam aplinka yra pavojinga;
2.18. nukentėjusįjį apžiūrėkite ir apčiuopkite nuo galvos iki kojų;
2.19. suteikite reikiamą pirmąją pagalbą;
2.20. kvieskite GMP tel.: 112.
2.21. Jeigu žmogus nejuda ir neatsako (nesąmoningas), būtina kuo skubiau kviesti GMP. 
2.22. Paguldykite nukentėjusįjį ant nugaros. Dviem pirštais pakelkite smakrą, kitos rankos delnu, uždėtu ant kaktos, atloškite galvą.
2.23. Žiūrėkite, klausykite ir bandykite pajusti kvėpavimą (apie 10 sek.)
2.24. [bookmark: X191bd5640f4f46b581f0437c0576f40b][bookmark: Xbfe8cd6aacf640d3a793a8d3e5714b62][bookmark: X0bc983e88c894b2bb25c090f7b46f4c7][image: ]Jeigu žmogus kvėpuoja ir yra nesąmoningas, jį reikia paversti į stabilią šoninę padėtį. Įtarus stuburo traumą, to daryti negalima. Būtina stebėti kvėpavimą ir laukti, kol atvyks GMP;


2 pav. nukentėjusiojo gaivinimas

2.25. Jeigu žmogus nekvėpuoja, nukentėjusysis paguldomas ant kieto paviršiaus ir pradedamas kvėpavimo ir kraujotakos palaikymas ir (ar) atkūrimas atliekant krūtinės ląstos paspaudimus ir įpūtimus (toliau KKP).
2.26. Krūtinės ląstos paspaudimų ir įpūtimų santykis (nepriklausomai nuo gaivintojų skaičiaus) – 30:2. Po 30 krūtinės ląstos paspaudimų daromi 2 įpūtimai ir t. t. Paspaudimų greitis – mažiausiai apie 100 kartų per minutę, bet ne daugiau kaip 120 kartų per minutę (daugiau kaip vienas paspaudimas per sekundę); paspaudimų gylis – ne mažiau kaip 5 cm, bet ne daugiau kaip 6 cm; du įpūtimai neturėtų užtrukti ilgiau kaip 5 sekundes.
2.27. Pradinis suaugusiojo gaivinimas tęsiamas tol  kol:
2.28. atvyksta GMP;
2.29. atsiranda gyvybės požymių;
2.30. gaivintojas išsenka ir (ar) kyla tiesioginė grėsmė gaivintojo gyvybei.
2.31. Suaugusio žmogaus pradinis gaivinimo schema:


	Nėra sąmonės

	
	

	Šauktis pagalbos

	
	

	Atverti kvėpavimo takus

	
	

	Nėra normalaus kvėpavimo

	
	

	Kviesti GMP tel.: 112

	
	

	30 krūtinės ląstos paspaudimų

	
	

	2 įpūtimai
30 krūtinės ląstos paspaudimų

	
	

	Tęsti gaivinimo ciklus
(KKP santykiu 30:2)




2.32. Jei nėra kvėpavimo įtaiso, teikiantysis pagalbą savo burną glaudžiai prispaudžia prie nukentėjusiojo veido, kad apimtų visą nukentėjusiojo burną. Tai galima daryti per marlę, servetėlę, nosinę ir pan.
2.33. Dirbtinis kvėpavimas atliekamas įpučiant iškvepiamą orą nukentėjusiajam pro burną ar nosį.. Pūsdami pro burną, užspauskite nosį, o pūsdami pro nosį užčiaupkite burną, pakeldami apatinį žandikaulį ir užspausdami lūpas. Kitą kartą pūskite tik išėjus orui iš gaivinamojo plaučių. Atliekant krūtinės ląstos paspaudimus, atsiklaupkite šalia jo ant kelių. Jūsų rankos per alkūnes turi būti ištiestos, rankų delnai atversti 90° kampu, kad būtų siaura spaudžianti plokštuma. Atliekant krūtinės paspaudimus, Jūsų pečių juosta turi būti vienoje vertikalioje plokštumoje su gaivinamojo krūtinkauliu‘
2.34. Teikiant pirmąją pagalbą, reikia griežtai laikytis šių taisyklių:
2.34.1. žaizdos negalima plauti vandeniu ir vaistais, barstyti milteliais ir tepti tepalais, kadangi šios priemonės trukdo žaizdai gyti, perneša nešvarumus nuo odos paviršiaus ant pačios žaizdos. Dėl to oda gali supūliuoti;
2.34.2. negalima šluostyti nuo žaizdos smėlio, žemių ir pan., nes tokiu būdu žaizdą užteršiančių medžiagų pašalinti nebus įmanoma, o tik bus giliau įtrinti nešvarumai ir labiau užkrėsta žaizda. Žaizdą išvalyti gali tik gydytojas;
2.34.3. iš žaizdos negalima šalinti kraujo krešulių, nes tai gali sukelti stiprų kraujavimą;
2.34.4. negalima žaizdos apvynioti izoliacine juosta.
2.35. Jeigu dėl kurios nors priežasties sterilaus tvarsčio nėra, tai galima naudoti švarią nosinę, švarų skudurėlį. Ant tos skudurėlio vietos, kuri uždengia pačią žaizdą, pageidautina užlašinti kelis lašus jodo, kad susidarytų dėmė, didesnė už žaizdą, o po to skudurėlį uždėti ant žaizdos. Ypač naudinga taip naudoti jodą, kai žaizdos užterštos.

III. PIRMOJI PAGALBA APALPUS

3. 
3.1. Nustačius pagrindinių gyvybinių funkcijų (kvėpavimo ir širdies veiklos) būklę, sąmonę praradusį žmogų paguldykite į stabilią šoninę padėtį ir kvieskite GMP.
3.2. Šoninė padėtis stabilizuoja ligonį. Jis nevirsta ant nugaros ar pilvo. Stabili šoninė padėtis gera tuo, kad neužkrenta liežuvio šaknis ir kvėpavimo takai lieka laisvi. Ligonis neužspringsta, jei vemia, jei jam kraujuoja iš burnos, teka gleivės. Nukentėjusįjį guldant į stabilią šoninę padėtį būtina vadovautis šiais nurodymais:
3.3. Vieną koją sulenkite per kelio sąnarį taip, kad pėda būtų kuo arčiau dubens. Tos pačios pusės ištiestą ranką priglauskite kuo arčiau kūno. 
3.4. Imkite nukentėjusįjį už kitos rankos riešo ir verskite ant sulenktos kojos. Rankos, kurią laikote už riešo, plaštaką pakiškite po jo skruostu. 
3.5. Iš po gulinčio ant šono ligonio ištraukite "apatinę" ranką. 
3.6. Patikrinkite, ar paguldytas žmogus nevirsta ant nugaros ar pilvo. 



IV. PIRMOJI PAGALBA IŠTIKUS TRAUKULIAMS

4. 
4.1. Paprastai traukuliai prasideda netekus sąmonės ar jos netenkant, todėl:
4.2. saugokite ligonį nuo sužalojimo aštriais ar kietais daiktais, griūvant, krentant - prilaikykite jį ir paguldykite ant žemės;
4.3. ant kaktos uždėkite šaltą kompresą;
4.4. kvieskite GMP tel. 112;
4.5. sustojus kvėpavimui ir širdies veiklai, pradėkite gaivinimą.
4.6. Žinotina:
4.7. Neslopinkite traukulių naudodami fizinę jėgą. 
4.8. Tarp dantų nedėkite kietų daiktų. 
4.9. Nevežkite į ligoninę traukulių priepolio metu. 
4.10. Net priepoliui praėjus, nepalikite ligonio be priežiūros, būtinai kvieskite gydytoją, GMP. 

V. PIRMOJI PAGALBA KRAUJUOJANT

5. 
5.1. Kraujavimo stabdymo būdai:
5.1.1. užspaudimas pirštais, ranka - taikomas kraujavimo stabdymo pradžioje. Tai laikinas būdas. (Pastaba. Stabdyti kraujavimą plika ranka netinka, nes žaizdą galima užkrėsti, tačiau jeigu kraujavimas labai stiprus ir gyvybei gresia pavojus, šis būdas galimas.) Jei žaizda plati ar kraujuojantis plotas didelis, spaudžiama ta vieta (kraujagyslė), iš kurios kraujuoja stipriausiai.
5.1.2. galūnės pakėlimas. Šis būdas tinka, jei kraujavmas yra nestiprus ir taikomas su kitais būdais. Ranka (stovint, sėdint, gulint) arba koja (gulint) pakeliama aukščiau širdies lygio. Dėl sumažėjusio slėgio pažeidimo vietoje kraujavimas mažėja ar visiškai sustoja. Jei kraujuoja iš stambiųjų galūnių venų, kad į kraujotaką nepatektų oro ir jis neužkimštų gyvybiškai svarbių kraujagyslių, pakelti galūnę galima tik užspaudus žaizdą. 
5.1.3. maksimalus galūnės sulenkimas (rankos sulenkimas per alkūnės sąnarį ir kojos sulenkimas per kelio sąnarį). Šis būdas taikomas kraujavimo stabdymo pradžioje. Visiškai sulenkus ranką per alkūnės sąnarį, kraujavimas sustoja arba sumažėja, jeigu sužeistas dilbis arba plaštaka, visiškai sulenkus koją per kelio sąnarį - pėdą per blauzdą. 
5.1.4. tvarstis arba spaudžiamasis tvarstis (kai ant sutvarstytos žaizdos dedamas kietas žaizdos dydžio daiktas (pvz, standžiai susuktas audinio ritinėlis) ir stipriai aprišamas. Ant žaizdos dedamas sterilus tvarstis ir aprišamas marle, skarele, audinio atraiža. Jei tvarstis permirksta krauju, uždėkite antrą sluoksnį. Niekada nenuimkite tvarsčio. Nuimant krauju permirkusį tvarstį nuo žaizdos, kartu nusiima ir gyvybingi krešėjimo faktoriai, todėl kraujavimas tęsiasi toliau.
5.2. [image: ]Norėdami, kad žaizdos spaudimas išliktų ir tvarstis nenuslystų, žaizdą sutvarstykite bintu ar kita švaria medžiaga. Kad spaudimas būtų dar stipresnis ant tvarsčio ir sutvarstytos žaizdos uždėkite kietą daiktą (neišvyniotą binto volelį, cigarečių pakelį, mobilųjį telefoną) ir jį pritvirtinkite bintu ar kita švaria medžiaga.  Toks tvarstis vadinamas spaudžiamuoju tvarsčiu, nes palaiko spaudimą kraujavimo židinyje. 
3 pav. kraujavimo stabdymas taikant tiesioginį spaudimą
[image: ]

4 pav. kraujavimo stabdymas ranką iškeliant virš širdies lygios ir užspaudžiant stambiąsias kraujagysles pirštais

5.3. Turint įgūdžių galima stabdyti kraujavimą prispaudžiant stambiąsias kraujagysles tipiniuose taškuose (4 pav.). 
5.4. Kraujuojant iš nosies ar galvos srityje nukentėjusiojo neguldykite (į gydymo įstaigą transportuokite sėdimoje padėtyje).
5.5. Įtarus vidinį kraujavimą būtina kuo skubiau gabenti nukentėjusįjį į gydymo įstaigą. Nustatyti vidinį kraujavimą dažniausiai yra sudėtinga. 
5.6. Jeigu žaizdoje yra svetimkūnis – stiklas, geležies gabaliukas ir t.t. – jokiu būdu jo negalima traukti lauk, nes jį ištraukus galime sukelti masyvų kraujavimą. Reikia stengtis svetimkūnį įtvirtinti taip kad jis nejudėtų:
5.7. suspauskite žaizdos kraštus, kad sumažėtų kraujavimas;
5.8. uždenkite sužeistą vietą marle;
5.9. paremkite įstrigusį daiktą iš abiejų pusių tvarsčio ritinėliais;
5.10. neverždami atsargiai apriškite sužeistą vietą su visu svetimkūniu

VI. PIRMOJI PAGALBA ESANT KRŪTINĖS TRAUMAI

6. 
6.1. Krūtinės traumų rūšys:
6.1.1. Kiauryminę krūtinės traumą sukelia kulkos, peiliai ar kiti daiktai, kurie pažeidžia krūtinės ląstos odą ir patenka į krūtinės ląstą.
6.1.2. Bukos krūtinės ląstos traumos yra dažnesnės nei kiauryminės, atsiranda kai kūnas trenkiasi į nejudantį objektą, taip dažniausiai nutinka vairuojant automobilį arba krentant nuo didelio aukščio.
6.2. Simptomai:
6.2.1. Akivaizdūs krūtinės traumas įrodymai, tokie kaip kulkos sukelta žaizda ar dūris
6.2.2. Krūtinės ląstos nubrozdinimas
6.2.3. Sunkumas kvėpuojant ar nereguliarus kvėpavimas
6.2.4. Traumas mechanizmas, kuris gali padiktuoti sužeidimo pobūdį, pvz. žmogus vairavo automobilį ir nedėvėjo saugos diržo.
6.3. Pirmoji pagalba:
6.4. Skambinkite tel. nr. 112 ir kvieskite GMP
6.5. Nėra sąmonės, kvėpavimo – pradinis gaivinimas 30:2
6.6. Kraujavimas – stabdyti taikant tiesioginį spaudimą
6.7. Svetimkūnis kūne – negalima traukti lauk, reikia stengtis jį įtvirtinti, kad nejudėtų.
6.8. Jei žaizda yra kiauryminė reikia tikėtis pneumotorakso, oro patekimo į krūtinės ląsta per žaizdą, dėl ko gali būti suspausti plaučiai ir apsunkintas kvėpavimas. Tokiu atveju padenkite žaizdą medžiaga, kuri neleistų orui patekti per žaizdą Saugiai užklijuokite žaizdą, palikdami vieną kampą laisvą.
6.9. Nejudinkite aukos kol tai nėra būtina. Nukentėjusiojo judinimas gali padidinti sužeidimą ir pabloginti nukentėjusiojo būklę.
6.10. Apklokite nukentėjusįjį, kad jis nesušaltų.

VII. PIRMOJI PAGALBA ESANT GALVOS TRAUMAI

7. 
7.1. Galvos trauma – tai bet kuri trauma, kurios metu yra sužalojamas skalpas, kaukolė ar smegenys. Sužeidimas gali būti nuo pavienio skalpo sumušimo iki sudėtingo smegenų sužalojimo.
7.2. Galvos traumų klasifikacija:
7.3. Uždara galvos trauma įvyksta patyrus stiprų smūgį į galvą su kokiu nors buku daiktu, bet tas daiktas nesulaužo kaukolės.
7.4. Atviras galvos sužalojimas. Smūgio metu sulaužoma kaukolė ir sužeidžiamos smegenys. Taip dažniausiai nutinka kai yra judama dideliu greičiu, lekiant pro automobilio langą autoįvykio metu ar šovus į galvą ginklu.
7.5. Simptomai:
7.5.1. Akių vyzdžių pokyčiai ar nevienodas jų dydis
7.5.2. Traukuliai
7.5.3. Iškreipti veido bruožai
7.5.4. Skysčio tekėjimas iš burnos, nosies ar ausų (skystis gali būti skaidrus arba kraujingas)
7.5.5. Kaukolės ar veido lūžiai, veido nubrozdinimai, sužeidimo vietos sutinimas,arba skalpo žaizda
7.5.6. Susilpnėjusi klausa, uoslė, skonis ar regėjimas
7.5.7. Negalėjimas pajudinti vienos ar daugiau galūnių
7.5.8. Dirglumas (ypač vaikų), asmenybės pasikeitimai ar nebūdingas elgesys
7.5.9. Sąmonės netekimas, sumišimas arba mieguistumas
7.5.10. Retas kvėpavimas arba labai žemas kraujo spaudimas
7.5.11. Neramumas, nerangumas, koordinacijos netekimas
7.5.12. Stiprus galvos skausmas
7.5.13. Neiaški kalba arab išsiliejantis regėjimo vaizdas
7.5.14. Sustingęs kaklas ar vėmimas
7.5.15. Simptomai stiprėja ir staiga pasidaro labai blogai (sutrinka sąmonė)
7.6. Pirmoji pagalba:
7.6.1. Kuo skubiau kviesti GMP tel.: 112 arba patys gabenkite žmogų į gydymo įstaigą
7.6.2. Nėra sąmonės, kvėpavimo – pradinis gaivinimas 30:2
7.6.3. Dažnai esant galvos traumai, būna sužalotas ir stuburas
7.6.4. Jei žmogus vemia, paverskite žmogų ant šono vienoje tiesėje
7.6.5. Stabdykite kraujavimą tiesiogiai spausdami žaizdą švariu audeklu
7.6.6. Jei įtariate kaukolės lūžį, nedėkite spaudžiamojo tvarsčio ant žaizdos ir nepašalinkite jokių svetimkūnių iš žaizdos
7.6.7. Uždenkite žaizdą sterilia marle

VIII. PIRMOJI PAGALBA LŪŽUS KAULUI

8. 
8.1. Kaulo lūžis gali būti:
8.1.1. atviras – lūžio vietoje pažeidžiama oda, atsiveria žaizda, iš kurios kyšo kaulų galai;
8.1.2. uždaras – oda lūžio vietoje nepažeidžiama.
8.2. Kaulų lūžių požymiai:
8.2.1. lūžio vietoje – patinimas, kraujosruva;
8.2.2. skausmas
8.2.3. jaučiamas ar girdimas traškėjimas;
8.2.4. formos pasikeitimas: galūnė gali būti sutrumpėjusi, neįprastai perkreipta, persukta, sulenkta;
8.2.5. judesio sutrikimai;
8.2.6. atraminės funkcijos išnykimas;
8.2.7. matomi lūžgaliai.
8.3. Jei GMP yra pakeliui, žmogaus geriau neliesti ir galūnės imobilizuoti nereikia. Tiesiog reikia sustabdyti kraujavimą, suteikt žmogui patogia padėti ir laukti medikų. Imobilizuojama, ekstremaliais atvejais, kuomet patys žmonės ruošiasi vežti nukentėjusįjį į ligoninę. 
8.4. Atviro kaulų lūžio atveju:
8.4.1. stabdykite kraujavimą, dedant tvarstį virš žaizdos;
8.4.2. nespauskite išsikišusių kaulų fragmentų;
8.4.3. imobilizuokite traumuotą galūnę taip, kad sąnariai aukščiau ir žemiau pažeistos vietos nejudėtų.
8.5. Uždaro kaulų lūžio atveju:
8.5.1. prilaikykite sužalotą vietą, stenkitės nejudinti;
8.5.2. imobilizuokite pažeistą vietą taip, kad sąnariai aukščiau ir žemiau pažeistos vietos nejudėtų (jeigu nukentėjusiojo netransportuojate, sužalotą vietą tik prilaikykite);
8.5.3. naudokite standžius, kietus įtvarus (lentelės, kartonas, medžių šakelės, standžiai susukti laikraščiai) ir minkštus paklotus, kad nesusidarytų pragulos;
8.5.4. įtvarą pritvirtinkite prie sužeistos galūnės tvarsčiu ar skarele;
8.5.5. įtvaro negalima dėti ant žaizdos;
8.5.6. pažeistą galūnę pritvirtinkite prie šalia esančios galūnės ar kūno dalies.
8.5.7. Kuo skubiau kvieskite GMP.
8.6. Stebėkite nukentėjusiojo gyvybinius požymius – sąmonę (ar kalbinamas žmogus atsako), pulsą ir kvėpavimą, kol atvyks medikai.
8.7. Jei nukentėjusysis prarado sąmonę, atverkite kvėpavimo takus ir įvertinkite kvėpavimą. Jei jis nekvėpuoja, pradėkite gaivinimą (2 įpūtimai ir 30 krūtinės paspaudimų).
8.8. Po traumos, jei yra ar įtariate, kad yra kaklo slankstelių lūžio požymių, šalmo nenuimkite. Galvą imobilizuokite kartu su šalmu. Apsauginį šalmą galima nuimti tik šiais atvejais: 
8.8.1. reikia stabdyti stiprų kraujavimą iš galvos; 
8.8.2. apsauginis šalmas trukdo kvėpuoti; 
8.8.3. nukentėjęs žmogus vemia ir gali užspringti; 
8.8.4. reikia daryti dirbtinį kvėpavimą, o apsauginis šalmas trukdo; 
8.8.5. imobilizuoti neįmanoma, nes šalmas laisvas, suskilęs. 

5 pav. lūžusios rankos imobilizavimas

6 pav. lūžusios kojos imobilizavimas

8.9. Esant reikalui šalmą nuimkite dviese:
8.10. pirmasis - atsiklaupkite nukentėjusiojo galvugalyje. Abiem rankom suimkite šalmą ir apatinį žandikaulį, atsargiai truputį patraukite į save ir atloškite. 
8.11. antrasis - atsekite šalmo dirželį ar nukirpkite. Vieną ranką pakiškite po nukentėjusiojo kaklu ir pakaušiu, kita prilaikykite apatinį žandikaulį. 
8.12. Pirmasis - užkiškite pirštus už šoninių šalmo kraštų, patemkite į šonus ir nuimkite. Suimkite nukentėjusiojo galvą iš šonų, prilaikykite. 
8.13. Antrasis - imobilizuokite kaklą ir galvą. 

IX. PIRMOJI PAGALBA ESANT STUBURO TRAUMAI

9. 
9.1. Stuburo traumos požymiai:
9.1.1. nesąmoningas traumuotas žmogus
9.1.2. galūnių paralyžius (negali pajudinti)
9.1.3. skausmas minkštųjų audinių sužalojimai stuburo projekcijoje, deformacija stuburo srityje
9.1.4. jutimų sutrikimai (deginimas, dilgčiojimas)
9.2. Kada galima įtarti stuburo traumą:
9.2.1. trauma (didelės kinetinės energijos)
9.2.2.  „išskridimas“ iš automobilio
9.2.3. automobilio greitis didesnis nei 60 km per valandą
9.2.4. motociklo avarija, kai greitis didesnis nei 30 km per valandą
9.2.5. partrenktas ar pervažiuotas pėstysis
9.2.6. mirtis tame pačiame keleivių skyriuje
9.2.7. automobilio deformacija didesnė nei 50 cm
9.2.8. deformacija į automobilio vidų didesne nei 30 cm
9.2.9. nukentėjusysis trauktas iš automobilio ilgiau nei 20 min
9.2.10. ritimas iš didesnio kaip 5 m aukščio.
9.3. Pirmoji pagalba:
9.3.1. neleiskite judėti nukentėjusiajam;
9.3.2. galvą fiksuokite rankomis patogioje (neutralioje) pozicijoje (7 pav.);
9.3.3. galvą fiksuokite ir stebėkite būklę, kol atvyks greitoji medicinos pagalba;
9.3.4. jei reikia atverskite nukentėjusįjį ant nugaros (jis be sąmonės, reikia gaivinti, verskite jį taip, kad galva, kaklas ir visas stumbras būtų vienoje tiesėje.

7 pav. galvos fiksavimas neutralioje pozicijoje

9.3.5. neleiskite nukentėjusiajam judėti;
9.3.6. kvieskite GMP;
9.3.7. fiksuokite galvą rankomis, kol atvyks GMP;
9.3.8. stebėkite gyvybinius požymius – sąmonę (ar kalbinamas žmogus atsako), pulsą ir kvėpavimo takus ir įvertinkite kvėpavimą; jei jis nekvėpuoja, pradėkite gaivinimą (30 krūtinės paspaudimų ir 2 įpūtimai).

X. PIRMOJI PAGALBA NUDEGUS

10. 
10.1. Nudegimą gali sukelti tiesioginis sąlytis su ugnimi ar įkaitusiais daiktais, sausas karštis, trintis, karšti skysčiai bei garai, korozinės medžiagos (rūgštys, šarmai) elektros srovė, radiacija.
10.2. Nudegimo požymiai:
10.2.1. skausmas
10.2.2. odos paraudimas, aplinkiniai audiniai paburkę (paviršinis nudegimas)
10.2.3. pūslės (vidutinio gylio nudegimas)
10.2.4. apanglėjusi, papilkėjusi oda (gilus nudegimas)
10.2.5. šokas
10.2.6. elektros nudegimams būdingos rusvos, vario spalvos nuosėdos ant odos, nudegimo požymiai elektros srovės įėjimo ir išėjimo vietos.
10.3. Pirmoji pagalba:
10.3.1. užtikrinkite savo saugumą (jeigu gresia tiesioginis pavojus, nesiartinkite prie nukentėjusiojo).
10.3.2. paskambinkite bendruoju pagalbos telefonu 112 ir iškvieskite GMP.
10.3.3. nutraukite žalojantį poveikį, jeigu jis dar yra. Jeigu nukentėjusiojo drabužiai dega, užgesinkite juos. Nutraukite elektros žalojantį poveikį, jeigu jis dar veikia. Pasistenkite pašalinti visas chemines medžiagas nuo odos, tiesiog jas nubraukiant.
10.3.4. vėsinkite nudegusią vietą kambario temperatūros (apie 18-20° C temperatūros) vandeniu, geriausia, silpna tekančio vandens srove, mažiausiai 10 minučių arba kol nukentėjusysis nejaus skausmo.
10.3.5. nuvilkite (apkirpkite) visus apdegusius drabužius, nuimkite apyrankes, žiedus, laikrodžius ir kita, kas patinus audiniams gali spausti nudegusią vietą. Nenuimkite prie odos pridegusių drabužių.
10.3.6. aptvarstykite visą nudegimo plotą kartu su apanglėjusiais drabužiais aplink žaizdą.
10.3.7. nukentėjusiajam suteikit tokia padėtį, kuri jam būtų patogi.
10.4. Nenaudokite per daug šalto vandens ir nevėsinkite per ilgai, kad nesukeltumėte hipotermijos (atšalimo).
10.5. Neplėškite prie nudegimo vietos prikibusių drabužių, daiktų ar nudegusios odos.
10.6. Nepradurkite ar neprakirpkite dėl nudegimo atsiradusių pūslių.
10.7. Nudegusios vietos netepkite tepalu, losjonu, riebalais.
10.8. Nedėkite tvarsčių ant veido, nes būtina matyti nukentėjusiojo veidą, vertinti jo kvėpavimo takų būklę ir kvėpavimą.
10.9. Stebėkite gyvybinius požymius – sąmonę (ar kalbinamas žmogus atsako), pulsą ir kvėpavimą, kol atvyks medikai.
10.10. Jei nukentėjusysis prarado sąmonę, atverkite kvėpavimo takus ir įvertinkite kvėpavimą; jei jis nekvėpuoja, pradėkite gaivinimą (30 krūtinės paspaudimų ir 2 įpūtimus)
10.11. Pirmoji pagalba cheminio nudegimo atveju:
10.12. Pašalinkite nudegimo priežastį nuvalydami sausą cheminę medžiagą nuo odos ir plaudami vėsiu, bėgančiu nedidele srovele vandeniu 20 minučių ir daugiau;
10.13. Nuimkite drabužius ir papuošalus, kurie buvo užteršti cheminėmis medžiagomis;
10.14. Padenkite nudegusią vietą lengvu, sausu, steriliu ar švariu tvarsčiu;
10.15. Dar kartą keliolika minučių plaukite nudegusią vietą vandeniu, jei nukentėjusysis sako, kad deginantis skausmas stiprėja;
10.16. Duokite skausmą malšinančių vaistų.
10.17. Skubiai vykite į gydymo įstaigą, jei:
10.18. Atsiranda šoko požymių, tokių kaip sąmonės praradimas, žmogus išblyškęs, išpiltas šalto prakaito, kvėpuoja greitai, paviršutiniškai;
10.19. Cheminis nudegimas pažeidė poodinius audinių sluoksnius arba nudegęs plotas yra didesnio nei 5-7,5 centimetrų skersmens;
10.20. Chemiškai nudegintos tokios sritys kaip akys, rankos, pėdos, veidas, kirkšniai ar sėdmenys, ar didieji sąnariai.
10.21. Cheminio akių nudegimo atveju:
10.22. Plaukite akį vandeniu. Plaukite akį naudodami didelį kiekį, švaraus, vėsaus vandens mažiausiai 20 minučių. Paprasčiausia tai padaryti pakišant akį po iš čiaupo tekančia vandens srove. Plaunat būtina pakelti vokus ir gerai išplauti visą akies gleivinės plotą.
10.23. Nusiplaukite rankas su muilu ir vandeniu. Atidžiai nusiplaukite rankas su muilu ir tekančiu vandeniu taip, kad neliktų chemikalų ar muilo ant odos. Jūsų pirmasis tikslas yra pašalinti chemikalą nuo akies gleivinės paviršiaus, bet po to svarbu jį nusiplauti ir nuo rankų.
10.24. Pašalinkite kontaktinius lęšius. Jei plaunant vandens srove kontaktiniai lęšiai nepasišalino, po plovimo juos būtina išimti.
10.25. Kreipkitės į gydytoją. Po išvardintų veiksmų vykite į gydymo įstaigą arba kvieski GMP tel.: 112. Vykstant į gydymo įstaigą kartu pasiimkite cheminės medžiagos pakuotę arba jos aprašymą. Pakuotėje pateikta informacija padės medikams diagnozuoti apsinuodijimą ir paskirti reikiamą gydymą.  Jei įmanoma vykdami į gydymo įstaigą užsidėkite akinius nuo saulės, nes jūsų akys bus jautrios šviesai.
10.26. Svarbu:
10.27. Netrinkite akių – tai gali padidinti esantį pažeidimą.
10.28. Nelašinkite nieko į akis išskyrus vandenį ar kontaktinių lęšių skystį, nenaudokite jokių akių lašų nepasitarę su gydytoju.
10.29. Pirmoji pagalba nukentėjusiems nuo elektros srovės:
10.30. Prisilietus prie įtampą turinčių srovinių dalių daugeliu atveju prasideda savaiminis mėšlungiškas raumenų susitraukimas. Dėl to pirštai, jei nukentėjęs asmuo laiko laidą rankose, gali taip stipriai suspausti laidą, kad bus neįmanoma išlaisvinti  jo iš rankų. Jei nukentėjęs asmuo tebeliečia srovines dalis, tai pirmiausia reikia skubiai išlaisvinti jį nuo elektros srovės. Reikia atsiminti, kad liesti srovės veikiamą žmogų, nenaudojant reikiamų atsargumo priemonių, yra pavojinga gyvybei. Jis turi nedelsdamas išjungti tą įrenginio dalį, kurią liečia nukentėjęs asmuo. 
10.31. Jei nukentėjęs asmuo yra aukštai, įrenginį išjungus ir išlaisvinus nukentėjusįjį nuo elektros srovės, jis gali nukristi, tokiu atveju reikia imtis priemonių, užtikrinančių, kad nukentėjęs asmuo saugiai kristų.
10.32. Išjungiant įrenginį, kartu gali būti išjungtas ir elektros apšvietimas, todėl reikia užtikrinti apšvietimą iš kitų šaltinių.
10.33. Jeigu įrenginio visai išjungti negalima, reikia imtis priemonių atskirti nukentėjusįjį nuo srovinių dalių, kurias jis liečia.
10.34. Nudegusias vietas apnuoginti ir sutvarstyti ir bet kuriuo atveju kreiptis į gydymo įstaigą.

XI. PIRMOJI PAGALBA PERKAITUS AR IŠTIKUS SAULĖ SMŪGIUI

11. 
11.1. Perkaitimo požymiai atsiranda staiga: pakyla kūno temperatūra, atsiranda galvos skausmai, mieguistumas, žiovulys, sutrinka pusiausvyra, kalba tampa nerišli, veidas parausta, padažnėja pulsas (110-160 kartų per min.) ir kvėpavimas. Jei kūno temperatūra pakyla +41°C ar daugiau ir tokia būklė užsitęsia, žmogus netenka sąmonės ir gali mirti.
11.2. Saulės smūgis ištinka tada kai tiesiogiai krintant ant nepridengtos galvos ir sprando saulės spinduliams, sudirginus galvos smegenų dangalus, pakyla galvos smegenų temperatūra – sutrinka galvos smegenų funkcija. Ištikus saulės smūgiui skauda galvą, spengia ausyse, pykina, žmogus vemia, suglemba, netenka sąmonės ir gali mirti. 
11.3. Perkaistama esant šioms sąlygoms:
11.4. aukštai aplinkos temperatūrai; 
11.5. didelei santykinei oro drėgmei; 
11.6. nevėdinamoms patalpoms; 
11.7. dideliam fiziniam krūviui. 
11.8. Greičiau perkaista nutukę, pavargę, neištvermingi, vaikai ir senyvi žmonės. 
11.9. Nukentėjusįjį būtina skubiai išnešti iš karštos aplinkos ir paguldyti pavėsyje (vėsioje aplinkoje), atsagstyti drabužius (atsekite apykaklę) ir vėdinti (vėduokle, ventiliatoriumi). Nukentėjusįjį reikia šaldyti: ant kūno dėti sudrėkintą +37°C vandenyje paklodę, rankšluostį, ant stambių kraujagyslių (kaklo, pažastų, kirkšnies) dėkite kelis šaltus kompresus. Jei nukentėjusysis sąmoningas, duokite gerti vandens. Vežkite į gydymo įstaigą.
11.10. Negalima į šaltą vandenį nardinti visą kūną.
11.11. Dažnai perkaitimas ir saulės smūgis ištinka kartu. Tokiais atvejais šaldykite nukentėjusiojo galvą. 

XII. PIRMOJI PAGALBA UŽSPRINGUS

11.1. [image: ]Įtarus užspringimą nukentėjusiojo klauskite „Ar Jūs užspringote?“, „Ar galite kalbėti?“. Jei kvėpavimo takai visiškai užkimšti, žmogus kalbėti negalės.
11.2. Užspringimo požymiai:
11.3. užspringęs žmogus staiga griebiasi už kaklo;
11.4. kvėpavimas triukšmingas arba nėra jokio garso;
8 pav. užspringimo požymis

11.5. užspringęs žmogus susijaudina, sutrinka, išsigąsta;
11.6. pamėlsta lūpos ir oda;
11.7. praranda sąmonę.
11.8. Jeigu nukentėjusysis gali kalbėti ir kosėti, nieko nereikia daryti. Stiprus kosulys yra geriausia svetimkūnio pašalinimo priemonė.
11.9. Jei nukentėjusysis negali kalbėti ir kosėti:
11.10. atlikite 5 smūgius į tarpumentę, jeigu nepadėjo, toliau atlikite:
11.11. 5 pilvo spustelėjimus (Heimlicho manevrą);
[image: ]9 pav. pirmoji pagalba užspringus

11.12. jei nepadėjo, kartokite smūgius į tarpumentę ir pilvo spustelėjimus;
11.13. Jei spausti po krūtinkauliu negalima (pilvo žaizdos, nėštumas), spauskite krūtinkaulį žemiausioje vietoje.
11.14. Jei nukentėjusysis prarado sąmonę, kvieskite GMP tel.: 112, atlikite pradinį gaivinimą.

XIII. PIRMOJI PAGALBA IŠTIKUS ŠOKUI

12. 
13. 
13.1. Nekontroliuojamas kraujavimas ir skausmas gali sukelti trauminį šoką. Šokas išsivysto dėl sumažėjusios kraujo tėkmės į smegenis ar kitus organus. Kadangi kraujas yra labai svarbus žmogaus vidinės terpės skystis atliekantis deguonies pernašos į visus organus ir kūno temperatūros užtikrinimo funkcijas, dėl jo stokos pasireiškia žemiau išvardyti simptomai. Negydomas šokas, kurį sukėlė nukraujavimas visada prives prie mirties.
13.2. Trauminio šoko požymiai:
13.3. Žmogus būna sudirgęs arba vangus;
13.4. Oda šalta, blyški;
13.5. Žmogus išpiltas šalto prakaito; 
13.6. Padažnėja kvėpavimas; 
13.7. Padažnėja pulsas; 
13.8. Krūtinės skausmas. 
13.9. Pirmoji pagalba:
13.10. Pats svarbiausias šoko gydymas yra sukontroliuoti kraujavimą. Tačiau, jei aukai išryškėja pirmieji šoko požymiai, labai svarbu stabilizuoti nukentėjusiojo būklę, kol atvažiuos GMP;
13.11. Kvieskite GMP tel.: 112.
13.12. Įsitikinkite ar auka kvėpuoja, jei ne pradėkite pradinio gaivinimo žingsnius.
13.13. Kraujavimas turi būti sustabdytas prieš bet kokį šoko gydymą.
13.14. Jei neįtariate kaklo traumas paguldykite nukentėjusyjį ant nugaros ir pakelkite kojas aukščiau širdies lygio.
13.15. Jei įtariate kaklo sužalojimą, nejudinkite nukentėjusiojo.
13.16. Užtikrinkite tokias sąlygas, kad auka nesušaltų.
13.17. Nuolat tikrinkite nukentėjusiojo būklę. Jei nukentėjusysis nustoja kvėpuoti, pradėkite gaivinti. Jei nukentėjusysis vemia, apverskite ligonį ant šono ir pirštais išvalykite vėmalus iš aukos burnos.

XIV. PIRMOJI PAGALBA ĮKANDUS AR ĮGĖLUS GYVŪNUI

14. 
14.1. Įkandus ar įgėlus gyvūnui būtina imtis visų įmanomų priemonių, kad įvykis nepasikartotų ir:
14.2. stabdyti kraujavimą bei pažeistą vietą sutvarstyti;
14.3. esant nuodingų gyvūnų įkandimams jokiu būdu nuodų nečiulpkite, o nuo įkąstos galūnės nuimkite žiedus ir apyrankes. Pažeistą galūnę specialiai sutvarstykite. Tvarstis apvyniojamas glaudžiai apie visą galūnę, tačiau per daug nesuveržiant, kad būtų įmanoma po juo pakišti pirštą. Galūnės apvyniojimas mažina limfos tėkmę ir nuodų išplitimą. 
14.4. stenkitės galūnę laikyti žemiau širdies lygio.
14.5. priklausomai nuo situacijos kviesti GMP arba gabenti į gydymo įstaigą.

XV. PIRMOJI PAGALBA PASIREIŠKUS ALERGINEI REAKCIJAI

15. 
15.1. Alerginė reakcija gali būti atpažįstama pagal šiuos požymius:
15.2. Dusulys;
15.3. Odos paraudimas, dilgėlinis bėrimas, niežėjimas;
15.4. Veido, vokų, lūpų,  liežuvio paburkimas;
15.5. Silpnas, greitas pulsas;
15.6. Pilvo skausmai, pykinimas, vėmimas, viduriavimas;
15.7. Galvos svaigimas, nualpimas, sąmonės praradimas.
15.8. Pirmoji pagalba: 
15.9. Paskambinkite bendruoju pagalbos telefono numeriu 112 ir iškvieskite GMP. Jei įmanoma, surinkite informacijos apie galimą alergeną ir jį pašalinkite.
15.10. Paklauskite nukentėjusiojo, ar jis turi su savimi adrenalino švirkštą (paprastą švirkštą arba automatinį- autoinjektorių) ir padėkite nukentėjusiajam susišvirkšti adrenalino  į raumenis.
15.11. Nukentėjusiajam suteikite tokią padėtį, kuri jam būtų patogi. Jei vyrauja dusulys, tai – sėdima padėtis. Jeigu nukentėjusysis jaučia silpnumą, svaigsta  galva, paguldykite ir kojas pakelkite aukščiau nei jo galva.
15.12. Atlaisvinkite nukentėjusiajam drabužius, kad būtų lengviau kvėpuoti. Jokiu būdu neduokite nieko gerti.
15.13. Jei ligonis vemia ar kraujuoja iš burnos paverskite žmogų ant šono, ar paguldykite į stabilią šoninę padėtį, kad būtų išvengta užspringimo.
15.14. Stebėkite gyvybinius požymius- sąmonę (ar kalbinamas žmogus atsako), pulsą ir kvėpavimą, kol atvyks medikai.
15.15. Jei nukentėjusysis prarado sąmonę, atverkite kvėpavimo takus ir įvertinkite kvėpavimą; jei jis nekvėpuoja pradėkite gaivinimą (30 krūtinės paspaudimų ir 2 įpūtimai)
15.16.  Nukentėjusįjį būtina vežti į gydymo įstaigą nors ir pagerėtų sveikata. Po anafilaksijos dažnai simptomai atsikartoja. Todėl būtina, kad toks žmogus būtų stebimas gydymo įstaigoje bent kelias valandas.

XVI. PIRMOJI PAGALBA IŠTIKUS INSULTUI 

16. 
16.1. Insultas – tai kraujotakos sutrikimas smegenyse. Insultas pažeidžia smegenų ląsteles ir sukelia neurologinę simptomatiką bei sutrikdo paciento sveikatą, sukelia grįžtamus arba negrįžtamus pakitimus.
16.2. Kaip atpažinti:
16.3. Nukarę nukentėjusiojo lūpos kampas, pasikeitusi šypsena
16.4. Sutrikusi sunkiai suprantama kalba
16.5. Sumažėjusi vienos pusės galūnės jėga (paprašius jos negali pakelti)
16.6. Staigus stiprus galvos skausmas
16.7. Atrodo kaip „girtas“
16.8. Sąmonės sutrikimas.
16.9. Pirmoji pagalba:
16.10. Jei nukentėjusysis sąmoningas, padėkite jam atsigulti, nežymiai pakelkite galvą ir pečius, panaudodami minkštą pagrindą
16.11. Atlaisvinkite drabužius, kurie gali apsunkinti kvėpavimą. Nuraminkite.
16.12. Svarbu:
16.13. Kvieskite GMP
16.14. Stebėkite gyvybinius požymius sąmonę (ar kalbinamas žmogus atsako), pulsą ir kvėpavimą, kol atvyks medikai.
16.15. Jei nukentėjusysis prarado sąmonę, atverkite kvėpavimo takus ir įvertinkite kvėpavimą; jei jis nekvėpuoja, pradėkite gaivinimą 30 krūtinės paspaudimų ir 2 įpūtimus.
16.16. Žmogus ištiktas insulto į gydymo įstaigą turi būti nugabentas nedelsiant.

XVII. PIRMOJI PAGALBA IŠTIKUS MIOKARDO INFARKTUI 

17. 
17.1. Miokardo infarkto metu užsikemša širdies kraujagyslė ir dalis širdies ploto negauna deguonies. Dėl to sutrinka širdies veikla.
17.2. Kaip atpažinti:
17.3. Krūtinės diskomfortas ir skausmas yra dažniausias miokardo infarkto požymis
17.4. Nemalonus spaudimas, pilnumas, sunkumas ar skausmas krūtinės centre už krūtinkaulio. Jis gali plisti į bet kurį petį ar ranką, apatinį žandikaulį.
17.5. Galvos svaigimas
17.6. staigus sąmonės netekimas,
17.7. pykinimas,
17.8. dusulys.
17.9. išbalęs žmogus su pamėlusiomis lūpomis
17.10. Pirmoji pagalba:
17.11. Nuraminkite nukentėjusįjį.
17.12. Nukentėjusiajam suteikite tokią padėtį, kuri jam būtų patogi ir leistų lengviau kvėpuoti. Tai dažniausiai pusiau sėdima padėtis su atremta galva ir pečiais bei sulenktomis per kelio sąnarį kojomis
17.13. Skambinkite 112.
17.14. Duokite tabletę aspirino (160-325 mg)
17.15. Jei nukentėjęs sąmoningas ir su savimi turi nitroglicerino, padėkite jam įsidėti tabletę nitroglicerino po liežuviu. Jei žmogus be sąmonės vaistų jam į burną dėti negalima, nes tai svetimkūnis, kuriuo žmogus gali užspringti.
17.16. Svarbu:
17.17. kvieskite GMP
17.18. Stebėkite gyvybinius požymius sąmonę (ar kalbinamas žmogus atsako), pulsą ir kvėpavimą, kol atvyks medikai.
17.19. Jei nukentėjusysis prarado sąmonę, atverkite kvėpavimo takus ir įvertinkite kvėpavimą; jei jis nekvėpuoja, pradėkite gaivinimą (30 krūtinės paspaudimų ir 2 įpūtimus)
17.20. Žmogus ištiktas miokardo infarkto į gydymo įstaigą turi būti pristatytas nedelsiant.

XVIII. BAIGIAMOSIOS NUOSTATOS

18. 
18.1. Visais atvejais, kai stipriai susimušus lieka stiprus skausmas, atsiranda organų pažeidimo, vidinio kraujavimo požymių, pykina, nukentėjęs vemia, praranda sąmonę, sutrinka rega ar atsiranda kitų neįprastų požymių, būtina skubiai kreiptis į gydymo įstaigą.
18.2. Negalima duoti vaistų savo nuožiūra.

